Արմինֆո. Բենզալցակայանների թիվը Հայաստանում վերջին երեք տարիներին ակտիվորեն կրճատվում է, ինչը խոսում է այն մասին, որ դիզելային վառելիքի և բենզինի մանրածախ շուկան ընթանում է դեպի կենտրոնացում: Այս մասին ՀՅԴ Բյուրոյի տնտեսական հետազոտությունների գրասենյակի պատասխանատու Սուրեն Պարսյանը հայտարարել է փետրվարի 2-ին «Նոյան Տապան» մամուլի ակումբում կայացած մամուլի ասուլիսում, վկայակոչելով գրասենյակի կողմից բենզինի, դիզելային վառելիքի և հեղուկ գազի շուկայում կատարված հետազոտությունների արդյունքներին: